stanford-oval/wikipedia huggingface dataset:
ไบค์แมน ศักรินทร์ตูดหมึก

| ไบค์แมน ศักรินทร์ตูดหมึก |
| --- | --- |
ใบปิดภาพยนตร์
กำกับ: พฤกษ์ เอมะรุจิ
อำนวยการสร้าง: ฤกษ์ชัย พวงเพ็ชร์
นักแสดงนำ: พชร จิราธิวัฒน์ ศนันธฉัตร ธนพัฒน์พิศาล เจนนิเฟอร์ คิ้ม ปราโมทย์ ปาทาน ค่อม ชวนชื่น โรเบิร์ต สายควัน
บริษัทผู้สร้าง: รฤก โปรดักชั่น 
ผู้จัดจำหน่าย: เวิร์คพอยท์ เอ็นเทอร์เทนเมนท์ และ เอ็มพิคเจอร์ส
วันฉาย: 20 กันยายน พ.ศ. 2561
ความยาว: 106 นาที
ประเทศ:  ไทย
ภาษา: ไทย
ทำเงิน: 67.11 ล้านบาท (กรุงเทพมหานคร ปริมณฑล และจังหวัดเชียงใหม่) 142.07 ล้านบาท (ทั่วประเทศ)
ข้อมูลจาก IMDb
ข้อมูลจากสยามโซน
ไบค์แมน ศักรินทร์ตูดหมึก เป็นภาพยนตร์ไทยแนวตลกคอมเมดี้  อำนวยการผลิตโดย ฤกษ์ชัย พวงเพ็ชร์ ซึ่งเป็นที่รู้จักจากผลงานภาพยนตร์ สุดเขตสเลดเป็ด ในปี 2553 และ คุณนายโฮ ในปี 2555 และมี พฤกษ์ เอมะรุจิ เป็นผู้กำกับ ร่วมกับทีมงานอย่าง จันทิมา เลียวศิริกุล ปิยะพันธ์ ชูเพ็ชร และ ณัฐวุฒิ กิตติคุณ
และเป็นภาพยนตร์เรื่องแรกที่เกิดจากการร่วมทุนสร้างของ เวิร์คพอยท์ เอ็นเทอร์เทนเมนท์ และ เอ็มพิคเจอร์ส ซึ่งเป็นบริษัทภายในเครือ เมเจอร์กรุ๊ป ผู้ให้บริการโรงภาพยนตร์รายใหญ่ของไทย ภาพยนตร์นี้ยังถือเป็นภาพยนตร์เรื่องแรกของ เจนนิเฟอร์ คิ้ม เช่นเดียวกับ ฝน ศนันฉัตร ที่ได้มารับบทนางเอกภาพยนตร์เป็นครั้งแรก
เนื้อเรื่องว่าด้วยเรื่องราวของเด็กหนุ่มที่มีพื้นเพจากครอบครัวธรรมดาในต่างจังหวัด ต้องเข้ามาทำงานในเมืองหลวงซึ่งเต็มไปด้วยการแข่งขัน เขาต้องแบกรับภาระแรงกดดันและความคาดหวังจากครอบครัวรวมถึงตัวของเขาเอง จนนำไปสู่การโกหกปิดบังเรื่องต่างๆ ภาพยนตร์สะท้อนปัญหาและความล้มเหลวของวัยหนุ่มสาวที่กระโจนเข้าสู่วัยทำงานและการไขว่คว้าตามล่าความฝัน บอกเล่าด้วยเรื่องราวตลกขบขันแนวคอมเมดี้ โดยภาพยนตร์มีความยาวทั้งสิ้น 106 นาที กำหนดออกฉายครั้งแรกเมื่อวันที่ 20 กันยายน พ.ศ. 2561
เนื้อเรื่องย่อ

ศักรินทร์ (พชร จิราธิวัฒน์)ทำงานเป็นวินมอเตอร์ไซค์รับจ้าง ที่ขึ้นชื่อในเรื่องความรวดเร็ว บังเอิญได้พบกับเพื่อนเก่าในวัยเรียนอย่าง จ๋าย (ศนันธฉัตร ธนพัฒน์พิศาล) สาวแบงก์ที่เพิ่งย้ายมาประจำสาขาใกล้เคียง ศักรินทร์รู้สึกอับอายที่เป็นแค่วินมอเตอร์ไซค์ แต่จ๋ายไม่มีท่าทีรังเกียจเขาเลยแม้แต่น้อย เธอกลับดีใจที่ได้มาเจอเขาอีกครั้งหนึ่ง ปมในใจของศักรินทร์คือความสำเร็จของพ่อที่ตัวเขาเองอยากยึดถือเป็นแบบอย่าง ผลักดันให้เขาอยากจะเป็นพนักงานธนาคารให้ได้ และจำเป็นต้องปิดบังคนรอบข้างด้วยการโกหกว่าตัวเองทำงานธนาคาร ในความเป็นจริงนั้นเขาต้องทุ่มเทและตรากตรำทำงานอย่างหนักเพื่อหาเลี้ยงครอบครัว
อีกด้านหนึ่ง สุรีย์ (เจนนิเฟอร์ คิ้ม)แม่ของเขาซึ่งทำงานรับจ้างซักรีดผ้า ได้มาช่วยงานขายขนตุ๊กตาที่กรุงเทพ ตามคำขอของลุงปรีชา (น้าค่อม ชวนชื่น)และบังเอิญได้เห็นศักรินทร์ เหตุการณ์ต่างๆ ทำให้ทั้งลุงปรีชาและสุรีย์ต่างสงสัยในตัวศักรินทร์เป็นอย่างมาก แม้ว่าเขาเอาตัวรอดไปได้ทุกครั้ง แต่ที่สุดแล้วความลับก็ถูกเปิดเผยโดย พี่เอ (ปราโมทย์ ปาทาน) แฟนของจ๋าย ศักรินทร์ตกอยู่ใต้สถานการณ์ที่บีบคั้นระหว่างสิ่งที่ไม่อาจปิดบังได้อีกต่อไป กับความจริงที่ต้องทำให้คนรอบข้างผิดหวัง ในช่วงเวลานั้นเขาพบว่ามีคนมากมายที่ยืนอยู่เคียงข้าง ทั้งเพื่อน ครอบครัว รวมถึงจ๋ายที่คอยช่วยเหลือ ทำให้เขาเลือกที่จะเผชิญหน้ากับปัญหาและความจริงที่รออยู่ข้างหน้า
นักแสดง

พชร จิราธิวัฒน์ รับบท ศักรินทร์ (ศักดิ์)
ศนันธฉัตร ธนพัฒน์พิศาล รับบท จารุณี (จ๋าย)
เจนนิเฟอร์ คิ้ม รับบท สุรีย์ (แม่ของศักรินทร์)
ปราโมทย์ ปาทาน รับบท เอ
ค่อม ชวนชื่น รับบท ลุงปรีชา
โรเบิร์ต สายควัน รับบท องอาจ (พี่หลง)
เทิดชาติ จำเนียรกุล รับบท เบ๊
อภิพร ลี้ตระกูล รับบท คุณย่าของศักรินทร์
อรุณพงศ์ นราพันธ์ รับบท นรสิงห์
ธงชัย ทองกันธม รับบท คนอ้วนซ้อนมอเตอร์ไซค์
เยี่ยซิน ลี รับบท หนอยแน่
ด.ช.แองกัส เอดี้ อนาสตาเซีย รับบท ศักรินทร์ (วัยเด็ก)
ด.ญ.ญาดา ปานสมบัติ รับบท จ๋าย (วัยเด็ก)
พัสมนตร์ สุภณเดชพงศ์ รับบท บิ๋ม
ไพฑูรย์ ขันทอง รับบท วิทยา
ชาลี ศรีเจริญ รับบท เฮียอ๋า
พวง เชิญยิ้ม รับบท หลวงลุง
โอบะ เสียงเหน่อ รับบท เมสเซนเจอร์
สมประสงค์ เจียมบุญสม รับบท พนักงานซ้อนท้ายรถ
เพลงประกอบ

ศักรินทร์ ตูดหมึก – ปู่จ๋าน ลองไมค์
การตอบรับ

ภายหลังการเปิดตัว ภาพยนตร์เรื่องนี้ก็ได้รับเสียงตอบรับเป็นวงกว้างทั้งในแวดวงและจากประชาชนทั่วไป
โดยทำรายได้วันเปิดตัวในวันที่ 20 กันยายน 3.49 ล้านบาท รวมสัปดาห์ที่ 1 สิ้นสุดวันที่ 23 กันยายน มีรายได้รวม 21.0 ล้านบาท นำมาเป็นอันดับที่ 1 ของภาพยนตร์ที่เข้าฉาย 
และเป็นภาพยนตร์ไทยที่เปิดตัวสูงสุดเป็นอันดับ 2 ของปีแซงหน้า 9 ศาสตรา โดยเป็นรองเพียงแค่ น้อง.พี่.ที่รัก เท่านั้น
และหล่นไปอยู่อันดับที่ 2 ในสัปดาห์ที่ 2 และ 3 โดยสิ้นสุดวันที่ 30 กันยายน ที่ 46.6 ล้านบาท และ 59.6 ล้านบาท สิ้นสุดถึงวันที่ 7 ตุลาคม   ก่อนจะปิดโปรแกรมฉายวันที่ 21 ตุลาคม ด้วยรายได้ 67.11 ล้านบาท
  นับเฉพาะกรุงเทพมหานคร ปริมณฑล และจังหวัดเชียงใหม่ ในขณะที่รายได้รวมทั่วประเทศ มากกว่า 100 ล้านบาท
นอกจากนี้ ภาพยนตร์ยังมีกำหนดที่จะนำเข้าฉายในประเทศต่างๆ ดังนี้
ลาว : 20 กันยายน พ.ศ. 2561
กัมพูชา : 29 พฤศจิกายน พ.ศ. 2561
เวียดนาม : 30 พฤศจิกายน พ.ศ. 2561
ไต้หวัน : 28 ธันวาคม พ.ศ. 2561
ภาคต่อ

ภาพยนตร์ภาคต่อ ไบค์แมน 2 เข้าฉายเมื่อวันที่ 23 ตุลาคม พ.ศ. 2562 หลังจากภาคแรกเพียงปีเดียว โดยในภาคนี้ ตัวละครส่วนใหญ่เป็นตัวละครเดิมจากภาคแรก และมีตัวละครใหม่อย่าง "ศักดา" ซึ่งเป็นพ่อของจ๋าย (แสดงโดย สมชาย เข็มกลัด) ภาพยนตร์มีเนื้อหาเกี่ยวกับศักรินทร์ที่เริ่มคบกับจ๋าย ต้องการพิสูจน์ตนเองเพื่อชนะใจศักดา พ่อของจ๋ายให้ได้
ดูเพิ่ม

รายชื่อภาพยนตร์ไทย พ.ศ. 2561
แหล่งข้อมูลอื่น

"Official Fanpage ภาพยนตร์ ไบค์แมน ศักรินทร์ตูดหมึก" ภาพยนตร์โดยเอ็มพิคเจอร์
"ข้อมูลภาพยนตร์โดย สยามโซน"
"ข้อมูลภาพยนตร์โดย IMDb"
ร่างทรง (ภาพยนตร์)

บทความนี้เกี่ยวกับภาพยนตร์ สำหรับความหมายอื่น ดูที่ ร่างทรง
| ร่างทรง |
| --- | --- |
ใบปิดภาพยนตร์
กำกับ: บรรจง ปิสัญธนะกูล
เขียนบท: บรรจง ปิสัญธนะกูล ฉันทวิชช์ ธนะเสวี ศิววุฒิ เสวตานนท์
เนื้อเรื่อง: ชเว ชา-ฮวอน นา ฮง-จิน
อำนวยการสร้าง: นา ฮง-จิน บรรจง ปิสัญธนะกูล
นักแสดงนำ: นริลญา กุลมงคลเพชร สวนีย์ อุทุมมา ศิราณี ญาณกิตติกานต์ ยะสะกะ ไชยสร อรุณี วัฒฐานะ ธนัชพร บุญแสง บุญส่ง นาคภู่
กำกับภาพ: นฤพล โชคคณาพิทักษ์
ตัดต่อ: ธรรมรัตน์ สุเมธศุภโชค
ดนตรีประกอบ: ชาติชาย พงษ์ประภาพันธ์
บริษัทผู้สร้าง: จีดีเอช โชว์บอกซ์ คอร์ปอเรชัน นอร์ธเทิร์น ครอส จอกว้าง ฟิล์ม 
ผู้จัดจำหน่าย: จีดีเอช (ไทย) โชว์บอกซ์ (เกาหลีใต้)
วันฉาย:   14 กรกฎาคม ค.ศ. 2021 (2021-07-14) (เกาหลีใต้)     28 ตุลาคม ค.ศ. 2021 (2021-10-28) (ไทย)  
ความยาว: 130 นาที
ประเทศ: ไทย เกาหลีใต้
ภาษา: ไทย อีสาน
ทำเงิน: 250 ล้านบาท (เกาหลีใต้) 54.1 ล้านบาท (กรุงเทพ ปริมณฑล และเชียงใหม่) 112.19 ล้านบาท (ทั่วประเทศไทย)
ร่างทรง (อังกฤษ: The Medium, เกาหลี: 랑종) เป็นภาพยนตร์ภาษาถิ่นอีสานแนวสารคดีล้อเลียน ระทึกขวัญ สยองขวัญเหนือธรรมชาติ ที่ออกฉายในปี พ.ศ. 2564 กำกับโดย บรรจง ปิสัญธนะกูล อำนวยการสร้างโดย นา ฮง-จิน นำแสดงโดย นริลญา กุลมงคลเพชร สวนีย์ อุทุมมา ศิราณี ญาณกิตติกานต์ ยะสะกะ ไชยสร อรุณี วัฒฐานะ ธนัชพร บุญแสง และ บุญส่ง นาคภู่ ร่วมทุนผลิตโดยจีดีเอช จากประเทศไทย และ โชว์บอกซ์ จากประเทศเกาหลีใต้
ภาพยนตร์เรื่องนี้ได้รับรางวัลภาพยนตร์ยอดเยี่ยม (Best of Bucheon) ในเทศกาลภาพยนตร์นานาชาติพูช็อน ครั้งที่ 25 ด้วยมติเป็นเอกฉันท์จากคณะกรรมการ พร้อมทั้งเป็นภาพยนตร์ทำเงินลำดับที่ 15 ของบอกซ์ออฟฟิศเกาหลีใต้ประจำปี พ.ศ. 2564 ด้วยยอดรายได้ 7.35 ล้านเหรียญสหรัฐ และยอดผู้ชม 831,126 คน นอกจากนี้สมาพันธ์สมาคมภาพยนตร์แห่งชาติได้เสนอชื่อภาพยนตร์เรื่องนี้เป็นตัวแทนจากประเทศไทย เข้าชิงรางวัลออสการ์ ครั้งที่ 94 สาขาภาพยนตร์นานาชาติยอดเยี่ยม แต่ไม่ได้ถูกรับเลือกให้เข้าชิง
ภาคต่อของภาพยนตร์  “MINK” (มิ้ง) กำลังอยู่ในขั้นตอนการพัฒนา
เนื้อเรื่อง

เรื่องราวการถ่ายทำสารคดีติดตามชีวิตครอบครัวที่สืบเชื้อสายร่างทรง "ย่าบาหยัน" มาหลายชั่วอายุคน ซึ่งเชื่อกันว่าจะเลือกแต่ร่างของผู้หญิงเพื่อสืบทอดทายาท โดยมี ป้านิ่ม (สวนีย์ อุทุมมา) เป็นผู้สืบทอดสายเลือดร่างทรงคนปัจจุบัน ระหว่างการถ่ายทำกำลังดำเนินอยู่นั้น ทุกคนเริ่มพบอาการแปลกประหลาดหลายอย่างเกิดขึ้นกับ มิ้ง (นริลญา กุลมงคลเพชร) หลานสาวคนเดียวของตระกูล ทุกคนจึงคาดกันว่ามิ้งน่าจะถูกรับเลือกให้เป็นทายาทร่างทรงคนต่อไป แต่เมื่อเวลาผ่านไปมิ้งกลับมีอาการน่ากลัวขึ้นเรื่อย ๆ จนสมาชิกในครอบครัวเริ่มสงสัยกันว่าจริง ๆ แล้วสิ่งที่เข้ามาอยู่ในร่างของมิ้งอาจจะไม่ใช่ย่าบาหยันอย่างที่ทุกคนคิด
นางน้อย (ศิราณี ญาณกิตติกานต์) แม่ของมิ้ง เป็นคนเดียวในครอบครัวที่ไม่เชื่อว่ามิ้งจะถูกผีร้ายเข้าสิง จึงเร่งให้มีการทำพิธีกรรมรับขันธ์ให้มิ้งเป็นร่างทรงคนต่อไป แต่ป้านิ่มไม่ยอมทำพิธีกรรมให้เพราะเชื่อว่าที่อยู่ในร่างมิ้งไม่ใช่ย่าบาหยัน แต่นางน้อยไม่ยอมจึงนำมิ้งไปทำพิธีกรรมกับหมอผีอื่นตามลำพัง ป้านิ่มตามไปทำลายพิธีกรรมนั้นลงจนมิ้งเกิดอาการคลั่งและเตลิดเปิดเปิงไป เมื่อเป็นเช่นนั้นป้านิ่มจึงถามกับ ลุงมานิต (ยะสะกะ ไชยสร) ว่ามิ้งเคยผิดผีกับ แม็กซ์ พี่ชายของตัวเองหรือไม่ แม้ลุงมานิตไม่ยอมตอบ แต่หลังจากวันนั้นกิจการทุก ๆ อย่างของตระกูลยะสันเทียะ เริ่มพังทลายลงทีละน้อย เมื่อเหตุการณ์ทุกอย่างเริ่มเลวร้ายลง ความลับอันดำมืดของตระกูลก็เริ่มผุดขึ้นมาทีละน้อย สมัยก่อนตระกูลยะสันเทียะเคยรับจ้างฆ่าคนไม่เว้นวัน แม้เลิกราไปนานจนถึงยุคปัจจุบัน คนในตระกูลก็ยังประกอบอาชีพฆ่าสัตว์ ฆ่าหมา ฆ่าวัว ฆ่าควาย เพื่อเอามาชำแหละเนื้อขาย ซึ่งผิดกันกับตระกูลฝ่ายหญิงที่ทำอาชีพร่างทรง ถือศีล ประพฤติตนตามหลักศาสนา ด้วยความลับนี้จึงทำให้ป้านิ่มเชื่อมั่นว่า สิ่งที่อยู่ในร่างมิ้ง ต้องเป็นหนึ่งในเจ้ากรรมนายเวรพวกนี้แน่ จึงเร่งพยายามอัญเชิญย่าบาหยันให้มาทำพิธีไล่ผีและขอขมาเจ้ากรรมนายเวรให้ปลดปล่อยครอบครัวไป แต่ทุกอย่างก็สายเมื่ออยู่ดี ๆ ป้านิ่มก็เสียชีวิตลงจนทำให้ทุกคนเริ่มหมดหวัง
นางน้อยเป็นคนเดียวที่ไม่ยอมแพ้ เธอจึงจัดการหาหมอผีทำพิธีคุณไสย์ ไล่วิญญาณร้ายออกไปจากร่างมิ้ง นางน้อยใช้วิธีใดก็ไม่เป็นผล แต่ทุก ๆ ครั้งที่เธอทำพิธีกรรม ความลับที่ซ่อนเอาไว้ก็เริ่มผุดออกมาว่า จริง ๆ แล้ว นางน้อยคือคนที่ย่าบาหยันเลือกให้เป็นร่างทรงคนต่อไป แต่นางน้อยกลับปฏิเสธด้วยการใส่ยันต์ลงในรองเท้ารวมถึงเปลี่ยนศาสนาเป็นคริสต์ ทำให้ย่าบาหยันไม่เลือกเธอแต่ไปเลือกป้านิ่มแทน เมื่อเป็นเช่นนั้นนางน้อยจึงกลับไปหาย่าบาหยันที่เคยปฏิเสธไป เธอจัดพิธีกรรมรับขันธ์เพื่อรับเอาย่าบาหยันเข้ามา พร้อม ๆ กับผนึกวิญญาณร้ายไปพร้อมกันทีเดียว แต่แล้วผีร้ายกลับบังตา แป้ง (อรุณี วัฒฐานะ) ให้เข้าใจผิดว่าลูกของเธอหายไป เธอจึงพังยันต์เข้าไปหามิ้งเพื่อไปเอาลูกคืน แต่สิ่งที่ปรากฏตรงหน้าคือมิ้งที่ทำลายยันต์ได้สำเร็จ มิ้งจึงลงมือฆ่าทุกคนที่อยู่ที่นั่น ก่อนบุกไปทำลายพิธีกรรมและฆ่าทุกคนที่ลานพิธีกรรมอย่างเลือดเย็น
นางน้อยที่รับเอาย่าบาหยันเข้ามาสำเร็จ จึงทำพิธีกรรมไล่ผีร้ายออกไปจากมิ้งตามลำพัง แต่สิ่งที่เกิดขึ้นคือมิ้งหลอกล่อให้นางน้อยตายใจ ก่อนใช้มีดแทงคอนางน้อยให้ล้มลงและเผาร่างนางน้อยทั้งเป็น พริบตาที่เพลิงลุกไหม้ กล้องที่ล้มลงไปก็จับภาพได้พอดีว่ามีตุ๊กตาสาปแช่งคนตระกูลยะสันเทียะวางอยู่ใกล้ ๆ และภาพก็ตัดลง
ทีมงานนำบันทึกสัมภาษณ์ป้านิ่มครั้งสุดท้ายก่อนเสียชีวิตมาเปิด ภาพที่ปรากฏคือป้านิ่มทำพิธีไหว้ย่าบาหยันตามปกติ แต่เมื่อไหว้เสร็จป้ากลับโยนถาดทิ้งแบบไม่พอใจ ทีมงานจึงถามป้าว่าทำไมทำเช่นนั้น ป้านิ่มจึงสารภาพว่า ตัวเธอเองยังไม่รู้เลยว่าย่าบาหยันเข้าร่างจริงหรือไม่ ก่อนหนีไปร้องไห้ตามลำพังเพียงคนเดียว
นักแสดง

นริลญา กุลมงคลเพชร รับบท มิ้ง
สวนีย์ อุทุมมา รับบท นิ่ม (น้าของมิ้ง)
ศิราณี ญาณกิตติกานต์ รับบท น้อย (แม่ของมิ้ง)
ยะสะกะ ไชยสร รับบท มานิต (ลุงของมิ้ง)
บุญส่ง นาคภู่ รับบท สันติ (เพื่อนของนิ่ม)
อรุณี วัฒฐานะ รับบท แป้ง (ภรรยาของมานิต)
ธนัชพร บุญแสง รับบท ลิซ่า (เพื่อนมิ้ง)
ภัคพล ศรีรองเมือง รับบท โปรดิวเซอร์
อัครเดช รัตนะวงค์ รับบท ป้อง (ลูกของแป้ง)
ชัชวัฒน์ แสนเวียน รับบท ตากล้อง 1
ยศวัศ สิทธิวงค์ รับบท ตากล้อง 2
อานนท์ โล่ศิริปัญญา รับบท ตากล้อง 3
กลางชล เชื้อขำ รับบท ตากล้อง 4
ปูน มิตรภักดี รับบท แม็ค (พี่ชายของมิ้ง)
ประพฤติธรรม คุ้มชาติ รับบท วิโรจน์ (พ่อของมิ้ง)
เม็ด สุขบัว รับบท ยายตาบอด
งานสร้าง และการประชาสัมพันธ์

ภาพยนตร์เรื่องนี้ มีสถานที่ถ่ายทำส่วนใหญ่อยู่ในจังหวัดเลย แถบภาคอีสานของประเทศไทย
ภาพยนตร์เรื่องนี้เปิดตัวครั้งแรกในงานแถลงข่าว GDH Xtraordinary 2021 Line-up เมื่อวันที่ 23 กันยายน พ.ศ. 2563 ณ พารากอนซีนีเพล็กซ์ ศูนย์การค้าสยามพารากอน โดยเปิดตัวว่าเป็นภาพยนตร์ภายใต้ความร่วมมือระหว่างไทยและเกาหลีใต้ โดยมีโปรดิวเซอร์คือ นา ฮง-จิน จากค่ายโชว์บอกซ์ ก่อนจะประกาศเปิดตัวอย่างเป็นทางการเมื่อเดือนกุมภาพันธ์ พ.ศ. 2564 และมีแผนเข้าฉายในเกาหลีใต้ช่วงเดือนกรกฎาคม พ.ศ. 2564 ต่อมาในเดือนมิถุนายน พ.ศ. 2564 ภาพยนตร์เรื่องนี้เริ่มมีความเคลื่อนไหว โดยได้เปิดเผยตัวอย่างแรก และอธิบายเนื้อเรื่องว่าเกี่ยวข้องกับคนทรง และความเชื่อของชาวไทยถิ่นอีสาน
ด้วยเนื้อหาของภาพยนตร์บางส่วนที่มีฉากไม่เหมาะสมอย่างการนำสุนัขมาชำแหละ หรือนำสุนัขลงไปต้มในน้ำเดือดทั้งเป็น ผู้สร้างภาพยนตร์ยังได้มีการขึ้นคำชี้แจงไว้ในช่วงท้ายของภาพยนตร์ว่าทั้งหมดเป็นเพียงเทคนิคการถ่ายทำ และไม่มีสัตว์ใด ๆ ได้รับบาดเจ็บหรือเสียชีวิตจากการถ่ายทำภาพยนตร์เรื่องนี้
การออกฉาย และรายได้

ภาพยนตร์เรื่องนี้ได้รับการซื้อขายในตลาดภาพยนตร์ยุโรป ผ่านทาง Finecut ลิขสิทธิ์ของภาพยนตร์เรื่องนี้ตกเป็นของ The Jokers สำหรับการเข้าฉายในฝรั่งเศส และ Koch Films สำหรับการเข้าฉายในประเทศที่พูดภาษาเยอรมัน และในช่วงเดือนกันยายน พ.ศ. 2564 ผู้ให้บริการสตรีมมิ่งภาพยนตร์สยองขวัญชื่อดังอย่าง Shudder และ เน็ตฟลิกซ์ ได้รับสิทธิ์สตรีมภาพยนตร์เรื่องนี้ในสหรัฐ เริ่มออกฉายสตรีมครั้งแรกเมื่อวันที่ 14 ตุลาคม พ.ศ. 2564
ในแถบเอเชีย ภาพยนตร์เรื่องนี้ถูกหลายบริษัทซื้อไปเข้าฉายในหลายประเทศ เช่น Edko Films ในมาเก๊า กับฮ่องกง, MovieCloud ใน ไต้หวัน, Synca Creations ในญี่ปุ่น, Encore Films ในมาเลเซีย กับอินโดนีเซีย, Golden Village ในสิงคโปร์, M Pictures ในลาว กับกัมพูชา และ Lumix Media ในเวียดนาม พร้อมทั้งกวาดเสียงวิจารณ์และรายได้ในหลายประเทศ เช่น เป็นภาพยนตร์ไทยที่ทำรายได้สูงสุดในรอบ 8 ปีที่สิงคโปร์, เป็นภาพยนตร์เรท R ที่ทำรายได้เปิดตัวสูงสุดแห่งปีที่ไต้หวัน และเป็นภาพยนตร์ไทยทำเงินสูงสุดตลอดกาลในอินโดนีเซีย แซงหน้าภาพยนตร์ พี่มาก..พระโขนง
ภาพยนตร์เรื่องนี้เข้าฉายรอบปฐมทัศน์ในเทศกาลภาพยนตร์นานาชาติแห่งพูช็อน ครั้งที่ 25 เมื่อวันที่ 11 กรกฎาคม พ.ศ. 2564 ต่อมาเข้าฉายในโรงภาพยนตร์เกาหลีใต้ เมื่อวันที่ 14 กรกฎาคม พ.ศ. 2564 ด้วยจำนวนโรงสูงถึง 1403 โรง เปิดตัววันแรกขึ้นอันดับหนึ่งบอกซ์ออฟฟิศเกาหลีใต้ ด้วยยอดผู้ชม 129,917 คน แซงหน้าภาพยนตร์จากมาร์เวลสตูดิโอส์อย่างแบล็ค วิโดว์ ไปได้ในวันเดียวกัน หลังจากเข้าฉายได้ 4 วัน กลายเป็นภาพยนตร์สยองขวัญที่ทำรายได้สูงสุดในเกาหลีใต้ ด้วยรายได้ราว 2.67 ล้านเหรียญสหรัฐ และมียอดผู้ชมสะสมอยู่ที่ 403,019 คน รายได้รวมตลอดการฉายในเกาหลีใต้อยู่ที่ 7.32 ล้านเหรียญสหรัฐ (ราว 250 ล้านบาท) และมียอดผู้ชมรวมทั้งสิ้น 831,126 คน
ภาพยนตร์เรื่องนี้ไม่สามารถเข้าฉายในไทยพร้อมกับเกาหลีใต้ได้ เนื่องจากสถานการณ์การระบาดทั่วของโควิด-19[ต้องการอ้างอิง] ภายหลังจีดีเอชได้ประกาศกำหนดเข้าฉายอย่างเป็นทางการในวันที่ 28 ตุลาคม พ.ศ. 2564 โดยมีงานแถลงข่าวและเปิดให้ชมภาพยนตร์ในรอบสื่อ ณ โรงภาพยนตร์เอสเอฟเวิลด์ ซีเนม่า ศูนย์การค้าเซ็นทรัลเวิลด์ สามารถทำรายได้เปิดตัววันแรกในเขตกรุงเทพมหานคร ปริมณฑล และจังหวัดเชียงใหม่ ไปได้ 3.68 ล้านบาท (รายได้ทั่วประเทศ 8.69 ล้านบาท) กลายเป็นภาพยนตร์ไทยรายได้เปิดตัววันแรกสูงเป็นลำดับที่สอง ประจำปี พ.ศ. 2564 (ลำดับที่ 1 เป็นของ 4 KINGS อาชีวะ ยุค 90 ทำรายได้ 3.85 ล้านบาท) ภายหลังเข้าฉายได้ 4 วัน ทำรายได้ในเขตกรุงเทพมหานคร ปริมณฑล และจังหวัดเชียงใหม่ รวม 19.2 ล้านบาท (รายได้ทั่วประเทศ 40.02 ล้านบาท)
สิ้นสุดวันหยุดสุดสัปดาห์ที่สอง หลังจากการเข้าฉายในเขตกรุงเทพมหานคร ปริมณฑล และจังหวัดเชียงใหม่ ทำรายได้รวม 38.59 ล้านบาท (รายได้ทั่วประเทศ 81.58 ล้านบาท) สิ้นสุดวันหยุดสุดสัปดาห์ที่สาม ทำรายได้รวมในเขตกรุงเทพมหานคร ปริมณฑล และจังหวัดเชียงใหม่ 47.94 ล้านบาท (รายได้ทั่วประเทศ 101.09 ล้านบาท) กลายเป็นภาพยนตร์ไทยเรื่องแรกของปี พ.ศ. 2564 ที่ทำรายได้ทั่วประเทศทะลุ 100 ล้านบาท สิ้นสุดโปรแกรมการฉาย หลังเข้าฉายไปได้ 6 สัปดาห์ ทำรายได้รวมในเขตกรุงเทพมหานคร ปริมณฑล และจังหวัดเชียงใหม่ 54.1 ล้านบาท (รายได้ทั่วประเทศ 112.19 ล้านบาท)
ภาคต่อ

จากความสำเร็จของภาพยนตร์ นาฮงจิน ผู้อำนวยการสร้าง ได้ประกาศข่าวให้เหล่าแฟน ๆ ในงาน SHOWBOX: Fun for Tomorrow ประกาศสร้างหนัง “ภาคต่อ” โดยจะใช้ชื่อเรื่องว่า “MINK” (มิ้ง)
แหล่งข้อมูลอื่น

| ด ค กรางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม |
| --- | --- |
2534–2550:  เวลาในขวดแก้ว (2534)  อนึ่ง คิดถึงพอสังเขป (2535)  คนแซ่ลี้ (2536)  กาลครั้งหนึ่งเมื่อเช้านี้ (2537)  โลกทั้งใบให้นายคนเดียว (2538)  เสียดาย 2 (2539)  2499 อันธพาลครองเมือง (2540)  รัก-ออกแบบไม่ได้ (2541)  นางนาก (2542)  มนต์รักทรานซิสเตอร์ (2544)  15 ค่ำ เดือน 11 (2545)  คืนบาป พรหมพิราม (2546)  โหมโรง (2547)  มหา'ลัยเหมืองแร่ (2548)  ก้านกล้วย (2549)  รักแห่งสยาม (2550) 
2551–2575:  วันเดอร์ฟูลทาวน์ (2551)  รักที่รอคอย (2552)  ชั่วฟ้าดินสลาย (2553)  ลัดดาแลนด์ (2554)  Home ความรัก ความสุข ความทรงจำ (2555)  ตั้งวง (2556)  ภวังค์รัก (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  ดาวคะนอง (2559)  ฉลาดเกมส์โกง (2560)  มะลิลา (2561)  (2562) โควิด-19  ที่ตรงนั้น มีฉันหรือเปล่า (2563)  ร่างทรง (2564)  วันสุดท้าย..ก่อนบายเธอ (2565)  สัปเหร่อ (2566)
เบนจามิน แฟรงคลิน

| เบนจามิน แฟรงคลิน |
| --- | --- |


ทูตสหรัฐประจำฝรั่งเศส
ดำรงตำแหน่ง 14 กันยายน ค.ศ. 1778 – 17 พฤษภาคม ค.ศ. 1785
ก่อนหน้า: ไม่มี
ถัดไป: ทอมัส เจฟเฟอร์สัน
อธิบดีกรมไปรษณีย์สหรัฐ
ดำรงตำแหน่ง 26 กรกฎาคม ค.ศ. 1775 – 7 พฤศจิกายน 1776
ก่อนหน้า: ไม่มี
ถัดไป: ริชาร์ด เบค
 
ข้อมูลส่วนบุคคล
เกิด: 17 มกราคม ค.ศ. 1706(1706-01-17) บอสตัน, บริติชอเมริกา 
เสียชีวิต: 17 เมษายน ค.ศ. 1790(1790-04-17) (84 ปี) ฟิลาเดลเฟีย รัฐเพนซิลเวเนีย สหรัฐ 
สาเหตุการเสียชีวิต: เยื่อหุ้มปอดอักเสบ
ลายมือชื่อ: 

เบนจามิน แฟรงคลิน FRS FRSA FRSE (อังกฤษ: Benjamin Franklin; 17 มกราคม ค.ศ. 1706 [ตามปฎิทินเก่า 6 มกราคม ค.ศ. 1705]– 17 เมษายน ค.ศ. 1790) เป็นหนึ่งในบิดาผู้สร้างชาติของสหรัฐอเมริกา เบนจามิน แฟรงคลิน เป็น ช่างพิมพ์ คนเรียงพิมพ์ นักเขียน นักปรัชญา นักการเมือง นักวิทยาศาสตร์ นักประดิษฐ์ นักปฏิรูป และนักการทูต คนสำคัญในยุคเรืองปัญญาของสหรัฐอเมริกา
ในฐานะนักวิทยาศาสตร์ เขามีผลงานหลายอย่างในด้านฟิสิกส์ ผลงานที่สำคัญคือคิดค้นสายล่อฟ้า และผลงานอื่นเช่นแว่นไบโฟคอล เตาแฟรงคลิน และฮาร์โมนิกาแก้ว เขาเป็นผู้เริ่มก่อตั้งห้องสมุดแห่งแรกในสหรัฐอเมริกา และก่อตั้งสถานีดับเพลิงแห่งแรกในรัฐเพนซิลเวเนีย ผลงานในฐานะนักการเมืองเขาเป็นนักเขียนและผู้นำการเคลื่อนไหวคนสำคัญไปสู่การแยกตัวออกจากอาณานิคมและร่วมก่อตั้งชาติสหรัฐอเมริกา ในฐานะนักการทูต เขาได้เป็นทูตคนสำคัญในช่วงปฏิวัติอเมริกาเชื่อมความสัมพันธ์ระหว่างสหรัฐอเมริกาและประเทศฝรั่งเศส ซึ่งนำไปสู่การแยกตัวของประเทศจากอาณานิคมของอังกฤษในที่สุด
แฟรงคลินเริ่มต้นชีวิตจากการเป็นนักเรียงพิมพ์ในฟิลาเดลเฟีย ซึ่งสร้างความมั่งคั่งจากหนังสือ Poor Richard's Almanack และหนังสือพิมพ์เพนน์ซิลเวเนียแกเซตต์ (Pennsylvania Gazette) แฟรงคลินมีความสนใจในด้านวิทยาศาสตร์และเทคโนโลยี มีชื่อเสียงในฐานะนักวิทยาศาสตร์ชื่อดังของโลกคนหนึ่ง นอกจากนี้เขาได้เป็นผู้ก่อตั้งมหาวิทยาลัยเพนซิลเวเนีย และวิทยาลัยแฟรงคลินแอนด์มาร์แชลล์ เขายังได้รับเลือกให้เป็นประธานคนแรกของสมาคมปรัชญาอเมริกา
จากผลงานของแฟรงคลินทั้งในด้านวิทยาศาสตร์และการเมือง เขาได้ถูกยกย่องและกล่าวถึงในหลายด้าน เขาปรากฏในธนบัตรของสหรัฐอเมริกา (100 ดอลลาร์สหรัฐ) ชื่อของเขายังปรากฏเป็นชื่อ เมือง เคาน์ตี สถานศึกษา และผลงานอีกหลายด้านยังมีการกล่าวถึงตราบจนปัจจุบัน
ประวัติวัยเยาว์

เบนจามิน แฟรงคลินเกิดที่เมื่อวันที่ 17 มกราคม ค.ศ. 1706ที่บ้านตรงถนนมิลค์ในบอสตัน รัฐแมสซาชูเซตส์ และได้รับการแบปติสต์ที่โอลด์เซาธ์มีตตีงเฮาส์ เบนเป็นลูกคนที่ 15 ของบ้านจาก 17 คน พ่อของเบนชื่อ โยซีอาห์ แฟรงคลิน (Josiah Franklin) พ่อค้าขายเทียนและสบู่ในเมืองบอสตัน แม่ของเขาชื่อ อาบีอาห์ โฟรเยอร์ (Abiah Folger) ภรรยาคนที่สองของบ้าน เขาได้รับการศึกษาในเมืองที่โรงเรียนบอสตันลาติน แต่เนื่องจากสภาวะการเงินของทางบ้านไม่ดี จึงได้ออกจากโรงเรียนและมาช่วยกิจการที่บ้านเมื่ออายุได้ 10 ปี สองปีต่อมาเขาได้เข้าฝึกงานกับพี่ชายในฐานะช่างพิมพ์ จนกระทั่งเมื่ออายุได้ 15 ปี เขาได้พยายามส่งงานเขียนของเขาไปที่สำนักพิมพ์หลายแห่ง แต่ได้ถูกปฏิเสธกลับมาทุกครั้ง จนกระทั่งครั้งหนึ่งเขาได้เขียนงานและใช้นามแฝงในชื่อ นางไซเลนซ์ ดูกู๊ด (Mrs. Silence Dogood) ซึ่งงานเขียนของเขาได้เป็นที่รู้จักและถูกกล่าวขานทั่วเมือง แต่ในที่สุดก็โดนจับได้จากพี่ชาย ส่งผลให้เบ็นได้ออกจากบ้านที่บอสตัน และเดินทางมายังฟิลาเดลเฟีย
แหล่งข้อมูลอื่น

เบนจามิน แฟรงคลิน เก็บถาวร 2009-03-16 ที่ เวย์แบ็กแมชชีน  สำนักหอสมุดและศูนย์สารสนเทศวิทยาศาสตร์และเทคโนโลยี (ไทย)
คำคมของเบนจามิน แฟรงคลิน เก็บถาวร 2010-01-13 ที่ เวย์แบ็กแมชชีน
Benjamin Franklin and Electrostatics เก็บถาวร 2010-11-21 ที่ เวย์แบ็กแมชชีน การทดลองและงานเขียนเกี่ยวกับไฟฟ้า จากศูนย์การศึกษาวิทยาศาสตร์ไรท์ มหาวิทยาลัยทัฟต์
| ด ค กปรัชญาสังคมและการเมือง |
| --- | --- |
บทความที่เกี่ยวข้อง:  ปรัชญาเศรษฐศาสตร์ ·  ปรัชญาการศึกษา ·  ปรัชญาประวัติศาสตร์ ·  นิติศาสตร์ ·  ปรัชญาสังคมศาสตร์ ·  ปรัชญาความรัก 
หัวข้อสำคัญ:  สังคม ·  สงคราม ·  กฎหมาย ·  ความยุติธรรม ·  สันติภาพ ·  สิทธิมนุษยชน ·  การปฏิวัติ ·  การดื้อแพ่ง ·  ประชาธิปไตย ·  สัญญาประชาคม 
ทฤษฎีทางสังคม:  อนาธิปไตย ·  อำนาจนิยม ·  อนุรักษนิยม ·  เสรีนิยม ·  อิสรนิยม ·  ชาตินิยม ·  สังคมนิยม ·  ประโยชน์นิยม ·  ทฤษฎีความขัดแย้ง ·  ทฤษฎีความเห็นหมู่ 
บุคคลที่เกี่ยวข้อง:  เพลโต ·  โสกราตีส ·  อริสโตเติล ·  ขงจื๊อ ·  นักบุญออกัสติน ·  นักบุญโทมัส อควีนาส ·  มาเกียเวลลี ·  ฮอบส์ ·  ล็อก ·  รูโซ ·  มงแต็สกีเยอ ·  วอลแตร์ ·  อดัม สมิธ ·  โรเบิร์ต พีล ·  เอ็ดมันด์ เบิร์ก ·  มิล ·  แฟรงคลิน ·  ไลบ์นิซ ·  คานท์ ·  ทอโร ·  มหาตมา คานธี
โรงเรียนตะกั่วป่าเสนานุกูล

| โรงเรียนตะกั่วป่า "เสนานุกูล" |
| --- | --- |
ตำบลบางนายสี อำเภอตะกั่วป่า จังหวัดพังงา 82110 ประเทศไทย 
ข้อมูล
ประเภท: โรงเรียนมัธยมศึกษาขนาดใหญ่
คติพจน์: กยิราเจ กริยาเถนํ (ถ้าจะทำอะไรให้ทำจริง ๆ)
สถาปนา: พ.ศ. 2443 (122 ปี)
เขตการศึกษา: เขตพื้นที่การศึกษามัธยมศึกษา เขต 14
ผู้บริหาร: นายพรศักดิ์ ทวีรส
ระดับชั้น: มัธยมศึกษาปีที่ 1-6
สี:    เขียว-ขาว
เว็บไซต์: sena.ac.th
โรงเรียนตะกั่วป่า "เสนานุกูล" (อักษรย่อ ส.น.) เป็นโรงเรียนมัธยมศึกษาขนาดใหญ่[ต้องการอ้างอิง] ในอำเภอตะกั่วป่า จังหวัดพังงา ที่สอนในระดับชั้นมัธยมศึกษาที่ 1-6 ก่อตั้งเมื่อปี พ.ศ. 2443
ประวัติ > โรงเรียน "ราษฎร์บำรุง"

โรงเรียนตะกั่วป่า "เสนานุกูล" เริ่มก่อตั้งขึ้นเมื่อ พ.ศ. 2443 โดยท่านเจ้าคุณมหานายก ผู้ตรวจการคณะสงฆ์ได้จัดตั้งขึ้นเป็นทำนองโรงเรียนวัด อาศัยศาลาโรงธรรมของวัดใหม่กำแพง (ในปัจจุบัน คือ วัดเสนานุชรังสรรค์ ) เป็นตัวโรงเรียนครั้น พ.ศ. 2449 พระราชเมธี ผู้ตรวจการคณะสงฆ์มาตรวจเห็นว่ามีเด็กเข้ามาเล่าเรียนเป็นจำนวนมาก 80 - 90 คน ควรจะจัดให้เป็นตัวโรงเรียนหลวงขึ้นได้ จึงจัดหาครูให้คนหนึ่งให้นามโรงเรียนว่า "ราษฎร์บำรุง" ดำรงอยู่ในอุปการะของพระครูอุดมปัญญา (น่วม) เจ้าคณะเมืองตะกั่วป่า เป็นผู้สอดส่องดูแลการสอน การปกครอง ความเป็นอยู่ของครูและนักเรียนตลอดมา ส่วนครูได้รับเงินเดือนของรัฐบาลส่วนท้องถิ่น การจัดสอนมีชั้นมูล 1, 2, 3 ตามลำดับ โรงเรียนหลังนี้ได้ทำการสอนมาจนถึง พ.ศ. 2452 รวมเวลา 10 ปี ผู้ที่เป็นครูใหญ่โรงเรียนหลังนี้ คือ
พระภิกษุเจี้ยง
สามเณรท่านหนึ่ง (ไม่มีการบันทึกเอาไว้)
นายช้อย
นายเวศ
นายแปลก
ในสมัยที่นายแปลก ฯ เป็นตรูใหญ่นี้มีการบังคับบัญชาเข้มงวดกวดขันมากนักเรียนได้รับความรู้อย่างดีสมกับสมัยนั้น จึงทำให้โรงเรียนนี้ได้ทำการสอนจนถึง พ.ศ. 2452 รวมระยะเวลา 10 ปี
ประวัติ > โรงเรียนประจำจังหวัดตะกั่วป่า "เสนานุกูล"

ในปี พ.ศ. 2449 พระเสนานุชิต (ฉิม) ผู้ว่าราชการเมืองตะกั่วป่า (สมัยที่ตะกั่วป่ายังเป็นจังหวัด) เห็นว่ายุวชนใน ตำบลตลาดเหนือ ตลาดใต้ (ตำบลตะกั่วป่าในปัจจุบัน) กับตำบลใกล้เคียงมีจำนวนมาก ที่ยังไม่ได้รับการศึกษา เพราะสถานที่ศึกษามีน้อยไม่พอกับจำนวนเด็ก เห็นสมควรที่จะทะนุบำรุงโรงเรียนที่มีอยู่แล้วในวัดใหม่กำแพง (เสนานุชรังสรรค์) ให้เจริญขึ้น และให้ห้องเรียนมีพอกับจำนวนนักเรียน จึงได้ขอเรี่ยไรเงินจากเงินเดือนข้าราชการคนละ  1 เดือน ส่วนที่ยังขาดอยู่ให้พ่อค้า นายเหมืองแร่ช่วยกันออกจนพอ ได้เงินรวมทั้งสิ้น 5,000 บาทเศษ จึงได้สร้างโรงเรียนขึ้นตรงหน้าวัดเสนานุชรังสรรค์ ภายนอกกำแพงด้านตะวันออกของวัด การสร้างนั้นเกณฑ์ราษฎรตามตำบลใกล้เคียงให้หาตัวไม้ เครื่องประกอบและช่วยสร้าง จ้างนายช่างเป็นผู้อำนวยการสร้างตลอดเวลา แล้วเสร็จเมื่อ พ.ศ. 2452 ย้ายนักเรียนมาเรียนเฉพาะชั้นมูล 1, 2 ,3 ส่วนชั้นเตรียมให้คงเรียนในที่เดิมไปก่อน แต่ครูใหญ่มีเฉพาะโรงเรียนหลังใหม่คนเดียว แล้วท่านจึงตั้งนามโรงเรียนให้พ้องกับนามของท่านและข้าราชการว่า โรงเรียนเสนานุกูล ซึ่งคำว่าเสนา คือ ข้าราชการ ดำรงอยู่ด้วยความอุปการะของผู้ว่าราชการจังหวัด และเจ้าคณะจังหวัดทางคณะสงฆ์ ส่วนครูรับเงินเดือนของรัฐบาลซึ่งกระทรวงจัดเบิกจ่ายให้ การจัดสอนชั้นต้น มีชั้นมูล 1, 2, 3 แล้วจึงเลื่อนขึ้นเรียนชั้นประถมปีที่ 1, 2, 3 ตามลำดับ สอนภาษาไทยตลอดทุกชั้น ครั้นต่อมาราว พ.ศ. 2456 ได้มีการเปลี่ยนแปลง คือ เอาชั้นมูล 1,2,3 เดิม เป็นชั้นประถม 1, 2 ,3 สอนภาษาไทย และชั้นประถมเปลี่ยนเป็นมัธยม 1, 2, 3 ตามลำดับมีการสอนวิชาภาษาอังกฤษเพิ่มขึ้นด้วยต่อมาในปี พ.ศ. 2465 ประกาศใช้พระราชบัญญัติประถมศึกษา จึงเริ่มเก็บเงินค่าเล่าเรียนชั้นประถม 1 - 3 คนละ 2 บาทต่อปี มัธยมปีที่ 1 - 3 คนละ 4 บาท ต่อปี ส่วนชั้นประถมนั้นภายหลังเพิ่มชั้นประถมปีที่ 4 เป็นประโยคประถมบริบูรณ์  ในสมัยนี้การศึกษาเจริญขึ้น การเรียนการสอนก็ได้รับผลมากทั้งจัดเป็นโรงเรียนสหศึกษาด้วย จึงมีนักเรียนมากขึ้นตามลำดับ  โรงเรียนหลังนี้เริ่ม พ.ศ. 2452 – 2475 รวม 22 ปี ครูใหญ่ที่สอนเฉพาะโรงเรียนหลังนี้ คือ
นายเที่ยง ฯ (ส่งมาจากกระทรวง)
พระใบฎีกา (แดง) เจ้าอาวาสวัดเสนานุชรังสรรค์
รองอำมาตย์ตรี ทรัพย์  ยูวนวัฒน์ ป.ป.ส่งมาจากกระทรวง
รองอำมาตย์ตรี ช่วง ปาลิพภัฏ ป.ป. ส่งมาจากกระทรวง
รองอำมาตย์ตรี บุญมี  อินทาปัจ (วรสิทธิ  อินทาปัจ) ป.ม., ธ.บ. ส่งมาจากกระทรวง
ประวัติ > โรงเรียนประจำอำเภอตะกั่วป่า "เสนานุกูล"

ต่อมาโรงเรียนหลังเดิมชำรุดทรุดโทรมมากจนเหลือความสามารถที่จะซ่อมแซมให้คงใช้ได้อีกต่อไป เพราะตัวโรงเรียนสร้างด้วยไม้ทั้งหลัง
ในปี พ.ศ. 2475 พระนิพิฐนิติศาสน์ กับหลวงพิลาศวรรณสาร ข้าหลวงตรวจการศึกษาพร้อมด้วยหลวงกิติวาท ธรรมการมณฑลภูเก็ต ขุนมานพานุสาสน์ ธรรมการจังหวัดพังงา นายชื่น ไชยสิริ นายอำเภอตะกั่วป่า ต่างเห็นพ้องว่าโรงเรียนเก่าชำรุดทรุดโทรมมาก ควรจัดตั้งเสียใหม่ โดยขอที่ของวัดเสนาฯ ภายนอกกำแพง กระทรวงธรรมการเห็นชอบด้วย จึงอนุญาตงบประมาณ 7,650 บาท จึงได้เริ่มก่อสร้าง ในวันที่ 1 เมษายน พ.ศ. 2477 เสร็จเรียบร้อย
เมื่อวันที่ 1 พฤษภาคม พ.ศ. 2479  เปลี่ยนชื่อโรงเรียนเป็น โรงเรียนประจำอำเภอตะกั่วป่า “เสนานุกูล” เมื่อวันที่ 12 กรกฎาคม พ.ศ. 2494 ได้เปลี่ยนชื่อโรงเรียนจากโรงเรียนประจำอำเภอตะกั่วป่า "เสนานุกูล" เป็นโรงเรียนตะกั่วป่า "เสนานุกูล" โรงเรียนหลังนี้เริ่ม พ.ศ. 2477 – 2510 รวมระยะเวลา 33 ปี